Neosexisme
Neosexisme er en påstand om, at kønnene allerede har opnået lighed, og at diskrimination mod et køn ikke eksisterer.

Neosexisme handler om implicitte former for kvindehad, som søger at underminere og miskreditere eksistensen af ulighed mellem kønnene. Neosexisme er baseret på ideen om skjulte sexistiske overbevisninger, som kan gå ubemærket hen og forsvinde ind i kulturelle normer. De, der betragter sig selv som tilhængere af kvinders rettigheder, kan opretholde utraditionelle kønsroller, men f.eks også udvise subtile sexistiske overbevisninger, som for eksempel at mødre har mere ret til barsel end fædre.

At kræve et højere bevisniveau baseret på et identitetsaspekt er en almindelig form for diskrimination. Neosexisme dækker over situationer, hvor folk bliver bedt om at levere et højere bevisniveau end normalt, baseret på det køn, der diskuteres. Dette er ofte en forsinkelsestaktik, der bruges for at undgå at anerkende et punkt, som brugeren af neosexisme ikke vil acceptere og hellere vil undgå.

Et eksempel på neosexisme kan man finde i en videnskabel artikel udarbejdet af forskere fra IT-Universitetet:"I often feel that people have treated me better and spoken nicer to me because I was a girl, so I have a hard time taking it seriously when people think that women are so discriminated against in the Western world."Et andet eksempel fra samme artikel, men her oversat til DR:"Kan du pege på en videnskabelig undersøgelse, der viser, at kvinder bliver dårligere stillet på arbejdsmarkedet af at få børn?"

Kritik 
Kritikere påpeger at udsagn der rejser tvivl ved, hvorvidt der eksisterer diskrimination mod et køn, er neosexistiske i sig selv.  Dette er en logisk fejlslutning som også kaldes for Cirkulær argumentation.

Bibliografi 
 Campbell 1997; Evaluating measures of contemporary sexism. Psychology of Women Quarterly
 Masser 1999; Contemporary sexism: The relationships among hostility, benevolence, and neosexism. Psychology of Women Quarterly
 Martinez 2013; Masculinity ideology and gender equality: Considering neosexism. ANALES DE PSICOLOGÍA'
 Skewes 2021; Attitudes to Sexism and the #MeToo Movement at a Danish University. NORA - Nordic Journal of Feminist and Gender Research''

Kilder og henvisninger 

Sociologi
Køn

fr:Néo-sexisme